Càrn na Claise

'S e beinn faisg air Bràigh Mhàrr ann am Pàirc Nàiseanta a' Mhonaidh Ruaidh a tha ann an Càrn na Claise, Beurla: Cairn of Claise. Tha e 1064 meatair a dh'àirde agus 's e Beinn Rothaich a th' ann.

Chan eil ciall an ainm soilleir, ged a tha iomadh neach air feuchainn ri mìneachadh a thoirt seachad.Ainmean-Àite na h-Alba. 

Tha a' bheinn suidhichte dìreach 4km san ear den rathad A93, mu 13km san deas de Bhràigh Mhàrr agus mu 4km san ear san ear thuath de dh'ionad-sgìthidh Ghleann Sìth. 'S e an dòigh as luaithe a bhith a' tòiseachadh bhon rathad A93 agus a' dìreadh bho thaobh an iar-thuath thairis air Sròin na Gaoithe. Dh'fhaodadh a ceangal le Càrn an Tuirc san tuath, agus Glas Maol agus Creag Leacach san deasCàrn an Tuirc air Walkhighlands, agus fiù 's leis an dà bheinn rothaich san iar, Tolmount agus Tom Buidhe. 

'S e àrd-chlàr mòr a th' anns an sgìre sin, agus chìthear luchd-sgìthidh a' mhonaidh air, a bharrachd air luchd-sgìthidh air an ionad-sgìthidh air na beanntan faisg air làimh. Gheibhear seallaidhean air àrd-chlàr a' Mhonaidh Ruaidh a Deas Loch na Gàir agus beanntan a' Mhonaidh Ruaidh a Tuath. 


  Iomraidhean  

 Ceanglaichean a-mach 
 Càrn na Claise air Walkhighlands
 Càrn na Claise air Munromagic

Roinn-seòrsa:Beanntan Rothaich
Roinn-seòrsa:Beanntan na h-Alba
Roinn-seòrsa:Am Monadh Ruadh